**Проект**

**Д О Г О В О Р**

**за възлагане и изпълнение на обществена поръчка с предмет: „**Доставка на електрическа енергия по свободно договорени цени за нуждите на Минно – Геоложки Университет „Свети Иван Рилски“, гр. София и избор на координатор на стандартна балансираща група“

Днес, ………………………, в гр. София, между:

Минно – Геоложки Университет „Свети Иван Рилски”, гр. София, 1700, Студентски град, ул. "Проф. Боян Каменов", Булстат: 000670659, представляван от проф. д-р инж. Ивайло Георгием Копрев – Ректор и Елена Константиновна Асенова – Главен счетоводител, наричан по – долу за краткост **ВЪЗЛОЖИТЕЛ**,от една страна,

и

“……………………………………………..……….”………………….., със седалище и адрес на управление:

гр. ……………………….., ул. ……………………….…………………………..………… № ………. с ЕИК………………………..……; представляван/о от ……………………….…………………..., в качеството си на ………………………..., наричан/а по-нататък в Договора **ИЗПЪЛНИТЕЛ**, от друга страна,

на основание чл. 112 от ЗОП и във връзка с Решение № ….….…/……….2019 г. на Възложителя – Ректора на Минно – геоложки университет „Свети Иван Рилски“ за класиране на участниците и определяне на изпълнител на обществената поръчка с предмет: „Доставка на електрическа енергия по свободно договорени цени за нуждите на Минно – Геоложки Университет „Свети Иван Рилски“, гр. София и избор на координатор на стандартна балансираща група“, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1.** **(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема, срещу заплащане, да извършва доставка на електрическа енергия и да осъществява дейности на координатор на балансираща група за средно и ниско напрежение за нуждите на **ВЪЗЛОЖИТЕЛЯ**.

**(2)** **ИЗПЪЛНИТЕЛЯТ** се задължава да извършва доставка на необходимите за нуждите на **ВЪЗЛОЖИТЕЛЯ** количества нетна активна електрическа енергия по цена, в размера и при условията, уговорени по-долу в настоящия договор и съгласно приложенията към него.

**(3)** **ИЗПЪЛНИТЕЛЯТ** известява прогнозните количества на Оператора на електропреносна мрежа под формата на дневни графици за доставка, в които са отразени почасовите количества, които доставя и продава на **ВЪЗЛОЖИТЕЛЯ** по силата и при условията на настоящия договор.

**(4)** По отношение на планирането и договарянето на конкретни количества нетна активна електрическа енергия се прилагат ПТЕЕ (Правилата за търговия с електрическа енергия).

**(5)** С подписването на този договор **ВЪЗЛОЖИТЕЛЯТ** става член на балансиращата група на **ИЗПЪЛНИТЕЛЯ**.

**ІІ. ЦЕНА И НАЧИН НА ПЛАЩАНЕ**

**Чл. 2.** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** сума, която се формира като сбор от сумите за направените по време на действие на договора доставки на нетна активна електрическа енергия. Към тази сума се начислява ДДС.

**Чл. 3. (1)** В цената се включва единствено цена за доставка на електрическа енергия, без в балансиращата група допълнително да се начисляват суми за излишък и недостиг.

**(2)** В случаите на небаланси на електрическа енергия, същите са за сметка на **ИЗПЪЛНИТЕЛЯ**.

**Чл. 4. (1)** **ВЪЗЛОЖИТЕЛЯТ** заплаща доставената електрическа енергия, в лева, съгласно оферираната в ценовото предложение цена на нетна активна електрическа енергия за МWh, след издаване от **ИЗПЪЛНИТЕЛЯ** на данъчната фактура – оригинал. Плащането се извършва с платежно нареждане по сметката на **ИЗПЪЛНИТЕЛЯ**.

**(2)** По време на действие на договора оферираната в ценовото предложение на **ИЗПЪЛНИТЕЛЯ** цена на нетна активна електрическа енергия не се променя.

**(3)** Дължимата от **ВЪЗЛОЖИТЕЛЯ** сума се заплаща по банков път в срок oт 20 до 30 календарни дни, считано от датата на издаване на данъчната фактура – оригинал от **ИЗПЪЛНИТЕЛЯ**.

**(4)** Плащането се извършва в български левове, по следната банкова сметка, посочена от **ИЗПЪЛНИТЕЛЯ**:

BIC: ......................................

IBAN: ...................................

БАНКА: ...............................

**(5)** **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 4 в срок от 7 дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**(6)** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи.

**ІІІ. СРОК И МЯСТО НА ИЗПЪЛНЕНИЕ**

**Чл. 5.** **(1)** Договорът влиза в сила от датата на потвърждение на първия график за доставка на нетна активна електрическа енергия, като **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** за потвърждаването.

**(2)** Срокът за изпълнение на договора е 12 (дванадесет) месеца, считано от датата по ал. 1 или до изчерпване на предвидения от **ВЪЗЛОЖИТЕЛЯ** финансов ресурс в размер на 359 000,00 (триста петдесет и девет хиляди лева и 00 ст.) лв. без вкл. ДДС, което от двете събития настъпи първо.

**Чл. 6.** Мястото на изпълнение на договора е на територията на Република България, като отделните обекти са описани в Приложение № 1 към Техническото предложение - неразделна част от Договора.

**ІV. ПРАВА И ЗАДЪЛЖЕНИЯ НА СТРАНИТЕ**

**Чл. 7. ВЪЗЛОЖИТЕЛЯТ** има право:

**(1)** Да изисква от **ИЗПЪЛНИТЕЛЯ** да изпълнява без отклонения съответните дейности съгласно Техническата спецификация и приложенията към нея.

**(2)** Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на **ИЗПЪЛНИТЕЛЯ**.

**(3)** Да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

**Чл. 8. ВЪЗЛОЖИТЕЛЯТ** е длъжен:

**(1)** Да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор.

**(2)** **ВЪЗЛОЖИТЕЛЯТ** се задължава да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

**(3)** Да купува получените количества електрическа енергия в мястото на доставка, съгласно уговореното в настоящия договор;

**(4)** Да уведомява **ИЗПЪЛНИТЕЛЯ** в посочените в договора срокове при:

а/ невъзможност или забавяне на изпълнението на задълженията му по договора;

б/ за провеждане на планови ремонти или други дейности, които биха повлияли на изпълнението на задължението му за приемане на договорените количества;

в/ промяна в лицата, които го представляват или са упълномощени да извършват действия по изпълнението на този договор;

г/ промяна в данните по регистрация, в данните, необходими за издаване на данъчни фактури, в номерата на банковите си сметки и др.;

**(5)** Да спазва разпоредбите и правилата, заложени в ЗЕ (Закона за енергетика) и наредбите към него, както и Правилата за Търговия с Електрическа Енергия и разпорежданията на Оператор на електропреносна мрежа така, че да не бъде отстранен от пазара на балансираща енергия.

**(6)** По разпореждане на Оператор на електропреносна мрежа съгласно Правилата за Търговия с Електрическа Енергия **ВЪЗЛОЖИТЕЛЯТ** ще увеличава, намалява и/или прекъсва изпълнението на задължението си за получаване на електрическа енергия или ще извършва всяко друго действие, разпоредено от Оператор на електропреносна мрежа, при условие, че такова увеличаване, намаляване, прекъсване и съкращаване, по преценката на Оператор на електропреносна мрежа се налага от ограничения в електроенергийната система.

**(7)** Отношенията на страните при ситуации по предходната алинея се уреждат съгласно Правилата за Търговия с Електрическа Енергия.

**Чл. 9. ИЗПЪЛНИТЕЛЯТ** има право:

**(1)** Да получи уговореното заплащане при условията и в сроковете, посочени в настоящия договор.

**(2)** Да иска от **ВЪЗЛОЖИТЕЛЯ** необходимото съдействие за осъществяване на работата по договора, включително предоставяне на нужната информация и документи за изпълнение на договора.

**Чл. 10. ИЗПЪЛНИТЕЛЯТ** e длъжен:

**(1)** Да изпълни поръчката качествено в съответствие с предложеното в офертата му, включително техническото предложение и техническите изисквания, които са неразделна част от настоящия договор.

**(2)** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**(3)** Да сключи договор/договори за подизпълнение с посоченият/те в офертата му подизпълнител/и и в срок от 3 дни от сключването да предостави копие на договора/ите пред **ВЪЗЛОЖИТЕЛЯ,** заедно с доказателства, че спрямо съответният подизпълнител са изпълнени условията по чл. 66, ал. 2 ЗОП.

**(4)** В случай, че сключи допълнително/и споразумение/я за замяна на посочен/и в офертата подизпълнител/и, да изпрати на **ВЪЗЛОЖИТЕЛЯ** в тридневен срок от сключването копие на допълнителното споразумение заедно с доказателства, че са изпълнени условията по чл. 66, ал. 11 от ЗОП.

(**5)** Да продава на **ВЪЗЛОЖИТЕЛЯ** договорените количества електрическата енергия в мястото на доставка, съгласно ПТЕЕ;

**(6)** Да включи **ВЪЗЛОЖИТЕЛЯ** в пазара на балансираща енергия, чрез изграждане на стандартна балансираща група с координатор **ИЗПЪЛНИТЕЛЯ**, без **ВЪЗЛОЖИТЕЛЯТ** да заплаща такса за участие;

**(7)** Да извършва всички необходими действия, съгласно действащите към момента ПТЕЕ така, че да осигури изпълнението на настоящия договор;

**(8)** Да издава данъчни фактури за полученото от **ВЪЗЛОЖИТЕЛЯ** количество електрическа енергия;

**(9)** Да уведомява **ВЪЗЛОЖИТЕЛЯ** в посочените в договора срокове при: невъзможност или забавяне на изпълнението на задълженията му по договора; промяна в лицата, които го представляват или са упълномощени да извършват действия по изпълнението на този договор; промяна в данните по регистрация, в данните, необходими за издаване на данъчни фактури, в номерата на банковите си сметки и др.;

**(10)** Да предоставя на **ВЪЗЛОЖИТЕЛЯ** поисканите от него и уговорени в този договор информация, данни или документи по начина и в сроковете, посочени в Договора;

**(11)** Да спазва разпоредбите и правилата, заложени в ЗЕ и наредбите към него, както и Правилата за Търговия с Електрическа Енергия и разпорежданията на Оператор на електропреносна мрежа така, че да не бъде отстранен от пазара на балансираща енергия.

**V. ГАРАНЦИЯ ЗА ИЗПЪЛНЕНИЕ**

**Чл. 11.** (1). **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранция за изпълнение в размер на 20 360,77 (двадесет хиляди триста и шестдесет лева и седемдесет и седем ст.) лева, представляващи 5 (%) от прогнозната стойност на поръчката, без ДДС.

(2). Когато е под формата на парична сума, тя следва да бъде внесена по сметка на МГУ „Свети Иван Рилски“:

БНБ

ВIC код – BNBG BGSF

IBAN: BG79 BNBG 9661 3300 1624 01

**Чл. 12.** **ВЪЗЛОЖИТЕЛЯТ** задържа и се удовлетворява от гаранцията, когато **ИЗПЪЛНИТЕЛЯТ** не изпълнява задълженията си по договора, както и когато прекъсне или забави изпълнението на задълженията си по договора с повече от 10 дни.

**Чл. 13.** При липса на възражения по изпълнението на договора **ВЪЗЛОЖИТЕЛЯТ** освобождава гаранцията по чл. 11 в срок от 30 дни след приключване на изпълнението, без да дължи лихви за периода, през който средствата законно са били по негова сметка.

**Чл. 14.** Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията за изпълнение.

**VІ. НЕУСТОЙКИ**

**Чл. 15. (1)** При неизпълнение на задълженията по този договор всяка от страните дължи неустойка в размер на ОЛП, завишен с 10 пункта върху изплатената от предходния месец сума до отстраняване на неизпълнението. Усвояването на неустойката не лишава изправната страна да претендира обезщетение за по-големи вреди по общия ред.

**(2)** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІ. НЕПРЕДВИДЕНИ ОБСТОЯТЕЛСТВА**

**Чл. 16.** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**Чл. 17. (1)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(2)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 1 (един) ден от настъпването на непреодолимата сила. При неуведомяване се дължи обезщетение за настъпилите от това вреди.

**(3)** Докато трае непреодолимата сила, изпълнението на задълженията на свързаните с тях насрещни задължения се спира.

**(4)** Не може да се позовава на непредвидено обстоятелство онази страна, чиято небрежност или умишлени действия или бездействия са довели до невъзможност за изпълнение на договора

**(5)** Не представлява “непредвидено обстоятелство” събитие, причинено по небрежност или чрез умишлено действие на някоя от страните или техни представители и/или служители, както и липсата или недостига на парични средства.

**VIII. ПРЕКРАТЯВАНЕ НА ДОГОВОРА**

**Чл. 18.** Настоящият договор се прекратява:

1. С изтичане на срока по чл. 5 от настоящия договор;

2. По взаимно съгласие между страните, изразено в писмена форма;

3. От страна на **ВЪЗЛОЖИТЕЛЯ**, по реда на чл. 118, ал. 1 от ЗОП.

4. При констатирани нередности или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

5. Когато са настъпили съществени промени във финансирането на обществената поръчка - предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

**Чл. 19.** **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

**1.** не отстрани в разумен срок, определен от **ВЪЗЛОЖИТЕЛЯ**, констатирани недостатъци;

**2.** не изпълни точно някое от задълженията си по договора;

**3.** използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

**4.** при възникване на обстоятелствата по чл. 118, ал. 1, т. 2 или 3 от ЗОП.

**Чл. 20.** **(1)** В случай на неизпълнение клаузите на настоящия договор или изпълнение, различно от офертата на **ИЗПЪЛНИТЕЛЯ, ВЪЗЛОЖИТЕЛЯТ** има право да прекрати настоящия договор с едномесечно предизвестие, като задържи внесената гаранция.

**(2)** Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**IX. ПРЕХВЪРЛЯНЕ НА СОБСТВЕНОСТТА И РИСКА**

**Чл. 21.** Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка.

**Чл. 22. (1)** **ИЗПЪЛНИТЕЛЯТ** поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

**(2)** **ВЪЗЛОЖИТЕЛЯТ** поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

**X. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ**

**Чл. 23.** Отчитането на средствата за измерване се извършва в сроковете и съгласно изискванията, определени в Правилата за Търговия с Електрическа Енергия и ПИКЕЕ.

**Чл. 24.** Количествата електрическа енергия, продадени и закупени по този договор, се определят съгласно данните, предоставени от Оператор на електропреносна мрежа.

**ХІ. ЗАКЛЮЧИТЕЛНИ РАЗПОРЕДБИ**

**Чл. 25**. Изменение на сключен договор за обществена поръчка се допуска при условията на чл. 116 от Закона за обществените поръчки.

**Чл. 26.** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**Чл. 27.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 28.** Всички спорове по този договор ще се уреждат чрез преговори между страните, а при непостигане на съгласие - ще се отнасят за решаване от компетентния съд в Република България.

**Чл. 29.** За всички неуредени в този договор въпроси се прилагат разпоредбите на действащото българско законодателство.

**Чл. 30.** Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

**Чл. 31.** Неразделна част от настоящия договор са:

 1. Техническа спецификация и приложенията към нея - приложение № 1 към настоящия договор.

 2. Ценово предложение - приложение № 2 към настоящия договор.

 3.Техническо предложение за изпълнение на поръчката - приложение № 3 към настоящия договор.

**Чл. 32.** Страните по настоящият договор се договарят, че цялата кореспонденция по изпълнението му ще се осъществява на следните адреси, телефони и факсове, а именно:

ЗА ВЪЗЛОЖИТЕЛЯ:

Минно – геоложки Университет „Свети Иван Рилски“

Адрес: гр. София 1700, Студентски град ул. „Проф. Боян Каменов“;

Лице за контакт: Проф. д-р инж. Ивайло Копрев – Ректор на МГУ

Тел.: 02 8060 433

Факс: 02 960 49 40

E-mail: asd@mgu.bg

ЗА ИЗПЪЛНИТЕЛЯ:

…………………………

Адрес:

Лице за контакт - ………………… - ………………….......

Тел.: …………….………

Факс:…………………….

E-mail: …………………..

Настоящият договор се сключи в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**Проф. д–р инж. Ивайло Георгиев Копрев Име**

РЕКТОР *Длъжност*

**Елена Асенова**

Главен счетоводител